Sōtiaka

Ko e sōtiaka (lea fakapilitānia: zodiac), ko e ngaahi pupunga fetuʻu tukufakaholo ʻe 12 ʻi he langi, ʻoku takai ʻi ai ʻa e laʻā lolotonga he taʻu ʻe taha.

hingoa fakalatinahingoa fakatongahingoa fakapilitānia
AriesSipitangataRam
TaurusPulutauBull
GeminiMāhanga (taʻane)Twins
CancerPaka pe ʻUoCrab or Lobster
LeoLaioneLion
VirgoTaupoʻouVirgin
LibraMeʻafuaScales
ScorpiusSikopioScorpion
SagittariusTangatafanaArcher
CapricornusKositahiSeagoat
AquariusFineʻutuvaiWaterbearer
PiscesOngo ikaFishes

Ko e pupunga Tangata-toʻo-ngata (Ophiuchus) ʻoku ʻikai te ne kau ki he sōtiaka, neongo he laka ʻa e laʻā ʻi ai.

ʻI he lakalaka ko Nailasikau (ko e ʻotua motuʻa ia), fatu ʻe Sālote Tupou III ʻi he 1931 pe 1932, ʻoku ʻi ai ha kiʻi hokohoko ʻo e ngaahi pupunga fetuʻu, kae ʻoku ʻikai te nau kau ʻe kinautolu kotoa ki he sōtiaka.
 ....
 Peʻi mou laka mai ʻo mamata
 he teunga ʻo e loto falevaka
 he ʻotu pupunga e sōtiaka
 tuʻu tonu mālie e laʻā
 tuʻu kātoa mo e māhiná
 ʻAlotolu mo e Tuingaika
 Fineʻutuvai mo Sipitangata
 Meʻafua mo e Tangatafana
 ʻa Maʻafulele mo e Toloa
 ʻa e Humu mo e Maʻafutoka
 takitaha tauhi hono hala.
 ....
Ko e hā ʻa e ʻuhinga naʻe liliu ʻe Sālote ʻa e taʻane-ʻutuvai ki he fine-ʻutuvai? Mahalo pē ko e tauʻatāina fakapunake, fakafeangai he Sipi-tangata?
 E. Wood-Ellem, Queen Sālote of Tonga, Auckland university press, 1999
 Stars over Tonga; ʻAtenisi, Nukuʻalofa 1990

Category:Saienisi ʻo e fetuʻu
Category:Hiva fakatonga